b'\n_START_ARTICLE_\nEremitt\n_START_SECTION_\nBakgrunn\n_START_PARAGRAPH_\nI kristendommen ble begrepet opprinnelig benyttet p\xc3\xa5 en kristen som grunnet sin religi\xc3\xb8se hengivenhet, selvoppofrelse og ikke minst religi\xc3\xb8se overbevisning vandret ut i \xc3\xb8rkenen alene for v\xc3\xa6re med seg selv. Det var ment s\xc3\xb8ke Gud og at prosessen ville f\xc3\xb8r til en endring i ens indre. I henhold til Det gamle testamente ble denne prosessen karakterisert som \xc2\xab\xc3\xb8rkenteologi\xc2\xbb. I Det nye testamentet er det likeledes en \xc3\xa5rsak til \xc3\xa5 bevise sin lydighet for Gud ved \xc3\xa5 gjennomg\xc3\xa5 pr\xc3\xb8velser i \xc3\xb8rkenen._NEWLINE_Den kristne eremittiske vei har samme hensikt, slik selve betegnelsen \xc2\xaberemitt\xc2\xbb indikerer. Blant de som er mest kjente for \xc3\xa5 leve i en \xc3\xb8rken\xc3\xa5ndelighet i de f\xc3\xb8rste kristne \xc3\xa5rhundrene er Antonius av Egypt (251-356). Han levde som en eremitt i ti \xc3\xa5r, praktiserte askese hele livet, og s\xc3\xa5dde og h\xc3\xb8stet sin egen mat for livsopphold. Han ble s\xc3\xa5ledes grunnleggeren av klosterbevegelsen som bygger p\xc3\xa5 de samme prinsippene av avsondrethet fra samfunnet, men ikke n\xc3\xb8dvendigvis ensomhet da man s\xc3\xb8kte fellesskapet av likesinnede.'